Αλμπέρ-Ερνέστ Καριέ-Μπελέζ

Ο **Αλμπέρ-Ερνέστ Καριέ-Μπελέζ** (, 1824 - 1887) ήταν Γάλλος γλύπτης. Υπήρξε ένας από τους πιο παραγωγικούς καλλιτέχνες του 19ου αιώνα στη Γαλλία και γνώρισε  μεγάλη επιτυχία κατά τη Δεύτερη Αυτοκρατορία, με την προσωπική υποστήριξη του Ναπολέοντα Γ΄. Το έργο του επηρεάστηκε σε μεγάλο βαθμό από την ιταλική Αναγέννηση και την τεχνοτροπία του 18ου αιώνα.

## Βιογραφικά στοιχεία
Ο Καριέ-Μπελέζ γεννήθηκε στις 12 Ιουνίου 1824 στο Ανιζί-λε-Σατώ, Αιν (Ω-ντε-Φρανς). Ξεκίνησε την εκπαίδευσή του ως μαθητευόμενος χρυσοχόος. Υπήρξε μαθητής του Νταβίντ ντ' Ανζέ και σπούδασε για μικρό διάστημα στη Σχολή Καλών Τεχνών. Η καριέρα του διακρίνεται για την ευελιξία και την εργασία του εκτός Γαλλίας: εργάστηκε στην Αγγλία μεταξύ 1850 και 1855 σε εργοστάσιο κεραμικών και στις Βρυξέλλες γύρω στο 1871, όπου ταξίδεψε με τον Ωγκύστ Ροντέν, ο οποίος εργάστηκε ως βοηθός του μεταξύ 1864 και 1870 και βοήθησε στα αρχιτεκτονικά γλυπτά του Καριέ-Μπελέζ για το Χρηματιστήριο των Βρυξελλών.

Ο Καριέ-Μπελέζ φιλοτέχνησε πολλά έργα από τερακότα, το πιο διάσημο από τα οποία είναι *Η απαγωγή της Ιπποδάμειας* που απεικονίζει την ελληνική μυθολογική σκηνή ενός Κένταυρου που απήγαγε την Ιπποδάμεια την ημέρα του γάμου της με τον Πειρίθου. 

Από το 1857 εξέθετε γλυπτά μεγάλης κλίμακας στο Σαλόν, όπου κέρδισε μετάλλια και παραγγελίες από σημαντικούς πελάτες. Ο αυτοκράτορας Ναπολέων Γ' του ανέθεσε δημόσια έργα κατά τη μαζική ανοικοδόμηση του Παρισιού από το 1851 έως το 1870. Ο Καριέ-Μπελέζ  είχε εξαιρετική ικανότητα στο συνδυασμό των ιστορικών στοιχείων με τις νέες τεχνολογίες και τη διαδικασία της μαζικής παραγωγής.
[αριστερά|μικρογραφία|''Κοιμωμένη [Ήβη (μυθολογία)|Ήβη*, 1869, [[μουσείο Ορσέ]]]]
Το 1875 έγινε καλλιτεχνικός διευθυντής στο [[Σέβρες - Εθνικό Εργοστάσιο και Μουσείο|Εθνικό Εργοστάσιο των Σεβρών]], θέση που διατήρησε έως τον θάνατό του. Η διοίκησή του χαρακτηρίζεται από την ανανέωση των συλλογών, τον εκσυγχρονισμό του εργοστασίου και την επέκταση της παραγωγής. Συνέβαλε σημαντικά στην αύξηση και βελτίωση των διακοσμητικών και βιομηχανικών τεχνών: το εργαστήριό του στο Παρίσι, όπου μαθήτευσαν και εργάστηκαν πολλοί καλλιτέχνες, μεταξύ των οποίων και ο [[Ωγκύστ Ροντέν]], παρήγαγε τεράστια ποσότητα διακοσμητικών αγαλματιδίων, που είχαν εμπορική επιτυχία και επιρροή για δεκαετίες.

Το 1862, ο Καριέ-Μπελέζ ήταν ένα από τα ιδρυτικά μέλη της Εθνικής Εταιρείας Καλών Τεχνών. Το 1873, συμμετείχε στην κατασκευή της [[Οπερά Γκαρνιέ|όπερας του Παρισιού]] που κατασκεύασε ο φίλος του [[Σαρλ Γκαρνιέ]]. Δημιούργησε τις δύο μνημειώδεις χάλκινες μορφές με τους πυρσούς που πλαισιώνουν τη μεγάλη σκάλα στην κεντρική αίθουσα και τις Καρυάτιδες στο τζάκι του μεγάλου φουαγιέ.

Το 1885 τιμήθηκε με το παράσημο του αξιωματικού της [[Λεγεώνα της Τιμής|Λεγεώνας της Τιμής]]. 

Τα έργα που δημιούργησε πριν από το 1868 έφεραν πάντα την υπογραφή «Carrier» ή «A. Carrier», αλλά μετά το 1868 η υπογραφή του άλλαξε σε «Carrier-Belleuse».

Ο Καριέ-Μπελέζ πέθανε στο Παρίσι στις 4 Ιουνίου 1887. Δύο από τους γιους του έγιναν επίσης καλλιτέχνες.

== Καλλιτεχνικό στυλ ==
Το έργο του περιλαμβάνει όλα τα είδη γλυπτικής, όσον αφορά τη θεματολογία και τα υλικά, και στην τεχνοτροπία του ενσωμάτωσε και αναβίωσε ένα εύρος στυλ: στοιχεία ρεαλιστικά, νεο-μπαρόκ πληθωρικότητα και [[ροκοκό]] κομψότητα.

== Φωτοθήκη ==
<gallery widths="220" heights="220" perrow="4">
Αρχείο:Leda and the Swan MET DP317715.jpg|*Η Λήδα και ο κύκνος*, τερακότα,1870, [[Μητροπολιτικό Μουσείο Τέχνης (Νέα Υόρκη)|Μητροπολιτικό Μουσείο Τέχνης της Νέας Υόρκης]]
Αρχείο:Statue massena nice.jpg|Αδριάντας του στρατάρχη [[Αντρέ Μασσενά]] στη [[Νίκαια (Γαλλία)|Νίκαια]], 1869
Αρχείο:Harmonie, Albert-Ernest Carrier-Belleuse, Koninklijk Museum voor Schone Kunsten Gent, 1965-J.jpg|*Η Αρμονία*, μουσείο της [[Γάνδη|Γάνδης]]
Αρχείο:Abduction of Hippodamia by Albert-Ernest Carrier-Belleuse, Columbus Museum of Art .JPG|*Η απαγωγή της Ιπποδάμειας,* τερακότα*,'' περ. 1871, Κολόμπους
Αρχείο:Torchère du grand escalier du palais Garnier par Carrier Belleuse.jpg|Χάλκινες μορφές με πυρσούς στη μεγάλη σκάλα της Όπερας Γκαρνιέ, 1873
Αρχείο:Statuie MV.jpg|Έφιππο άγαλμα του Μιχαήλ του Γενναίου, Βουκουρέστι
Αρχείο:Sea nymph Carrier-Belleuse.jpg|Θαλάσσια νύμφη σε σιντριβάνι της πλατείας της Κομεντί Φρανσαίζ στο Παρίσι, 1874.
Αρχείο:Boat-shaped ornamental vase MET ES3242.jpg|Διακοσμητικό βάζο, 1868, Μητροπολιτικό Μουσείο Τέχνης της Νέας Υόρ


## Παραπομπές


## Εξωτερικοί σύνδεσμοι
* 

Κατηγορία:Γάλλοι γλύπτες